તાજેતરમાં ચાઇલ્ડ ટ્રાફિકિંગની કડવી વાસ્તવિકતાને દર્શાવતી ફિલ્મ ‘લવ સોનિયા’નું ટ્રેલર રિલીઝ થયા બાદ ઇન્ટરનેટ પર વાઈરલ થઇ ચૂક્યું છે. તેને મળેલો રિસ્પોન્સ જોઇને નિર્માતા અને નિર્દેશકો પણ આશ્ચર્યમાં મુકાઇ ગયા હતા. રિલીઝ થયેલા ‘લવ સોનિયા’ના ટ્રેલરને અત્યાર સુધી એક કરોડ સત્તર લાખ વ્યૂ મળી ચૂક્યા છે. તેનું મુખ્ય કારણ એ છે કે આ ફિલ્મમાં ચાઇલ્ડ ટ્રાફિકિંગની ભયાનક સમસ્યાને ઉજાગર કરવામાં આવી છે.